ขอบตามันกระตุกอะครับ แต่ตาไม่กระตุก เป็นเฉพาะแค่ขอบตาอย่างเดียวเลยครับ มันกระตุกเหมือนหัวใจเต้นอะครับ เกิดจากอะไรหรอครับ ไม่เจ็บไม่มีอาการณ์ใดๆเลย แต่มันกระตุกครับ
สวัสดีค่ะ อาการเปลือกตากระตุก (blepharospasm) เกิดจากมีการหดเกร็งของกล้ามเนื้อรอบตาที่ควบคุมไม่ได้ บางคนมีเฉพาะเปลือกตากระตุก บางคนมีกล้ามเนื้อใบหน้าหรือมุมปากกระตุกร่วมด้วย แบ่งสาเหตุออกได้เป็น 2 กลุ่ม คือ1. ชนิดไม่ทราบสาเหตุ เป็นชนิดที่พบบ่อย มักเป็นข้างเดียว ตัวกระตุ้นที่อาจทำให้เกิด เช่น ความเครียด การอดนอน ร่างกายอ่อนเพลีย แสงที่จ้าเกินไป ตาแห้งจากการอ่านหนังสือนานๆ ขับรถนานๆ ร่างกายขาดน้ำ การดื่มเครื่องดื่มที่มีคาเฟอีน หรือแอลกอฮอล์ ขาดวิตามินเกลือแร่บางอย่าง เช่น วิตามินบี 12 แคลเซียม แมกนีเซียม เป็นต้น2. ชนิดทราบสาเหตุ เช่น โรคพาร์กินสัน โรคสมองขาดเลือดมาเลี้ยงบริเวณก้านสมอง มีเนื้องอกไปกดทับเส้นประสาทสมองคู่ที่ 7 หรือมีหลอดเลือดไปกดทับเส้นประสาทคู่ที่ 7 โรคปลอกประสาทเสื่อมแข็ง ผลข้างเคียงจากยาที่ใช้รักษาโรคจิตเภท เป็นต้นโดยทั่วไปอาการกระตุกจะเกิดขึ้นเป็นช่วงๆ แต่ละครั้งจะเป็นเพียงไม่กี่วินาทีหรือนาที ไม่ได้เกิดติดต่อกันตลอด แต่หากมีอาการกระตุกแบบต่อเนื่อง หรือเป็นนานมากกว่า 2 สัปดาห์ หรือรู้สึกรำคาญหรือรู้สึกกังวล ควรปรึกษาแพทย์เพื่อหาสาเหตุและรักษาค่ะสำหรับการดูแลตนเองในเบื้องต้น ได้แก่ การหลีกเลี่ยงการใช้สายตาในที่มีแสงสว่างมากเกินไปหรือแสงน้อยเกินไป หลีกเลี่ยงการใช้สายตาจ้องเพ่งดูมือถือหรือคอมพิวเอตร์นานๆ พักการใช้สายตาเป็นระยะๆ การนอนหลับพักผ่อนให้เพียงพอ ไม่เครียด ดื่มน้ำเยอะๆ หลีกเลี่ยงคาเฟอีนและแอลกอฮอล์ ทานอาหารที่มีวิตามินบี 12 แคลเซียมและแมกนีเซียมสูง เช่น นมวัว โยเกิร์ต นมถั่วเหลือง เต้าหู้ ปลาตัวเล็กๆ ปลาแซลมอน ปลาทูน่า หอยลาย ผักคะน้า ฟักทอง ถั่วต่างๆ ธัญพืช ข้าวกล้อง ไข่ เป็นต้น ขณะกำลังมีการกระตุก ควรพักการใช้สายตา ผ่อนคลาย และนวดเบาๆ บริเวณรอบๆ ตาและใบหน้าข้างที่เป็น ประคบด้วยน้ำร้อน เป็นต้น